Viidennen sukupolven suihkuhävittäjät

Viidennen sukupolven suihkuhävittäjiksi nimitetään eräitä teknisesti edistyneitä sotilaslentokoneita. "Viidennen sukupolven" käsitettä ei kuitenkaan ole määritelty sellaisella tavalla, josta vallitsisi laaja yhteisymmärrys. 

Esimerkiksi F-22:n voitaisiin laskea olevan pikemminkin kahdeksannen kuin viidennen sukupolven hävittäjälentokone. "Viidennen polven" käsite lienee peräisin Lockheed Martinin myyntiosastolta.

Lockheed Martin esittää käsitteen tarkoittavan kehittyneitä häiveominaisuuksia (jotka saadaan aikaan esimerkiksi sisäänrakennettujen mittaus- ja asejärjestelmien avulla), ketteryyttä taisteluissa (sisältää suihkuvirtauksen suuntauksen sekä supercruisen eli yliääninopeuden saavuttamisen ilman jälkipoltinta), yhdistettyjä tietojärjestelmiä (jotka esimerkiksi yhdistävät eri lähteistä saatavat mittaustiedot helposti ymmärrettäväksi näkymäksi, joka voidaan jakaa muiden toimijoiden kanssa) sekä etuja ylläpidossa (luotettavuuden, huollettavuuden, käyttöönoton ja kustannusten suhteen). Venäjän puolustusministeriön mukaan viidennen sukupolven hävittäjään kuuluvia ominaisuuksia ovat esimerkiksi häiveominaisuudet, supercruise ja yhdistetyt elektroniikka- ja palonsammutusjärjestelmät. Viidennen sukupolven ominaisuuksina pidetään toisinaan myös komposiittimateriaalien käyttöä ja AESA-mallin elektronisesti suunnattava tutka. Erään yhteenvedon mukaan viidennen sukupolven hävittäjien yhteiset piirteet ovat häiveominaisuudet, ketteryys, kehittynyt elektroniikka, tietoverkkoja hyödyntävä datafuusio sekä kyky toimia monenlaisissa tehtävissä.

Ensimmäinen "viidennen sukupolven" hävittäjä on Yhdysvaltain ilmaherruushävittäjä Lockheed Martin F-22 Raptor, joka tuli palveluskäyttöön joulukuussa 2005. Tätä konemallia Yhdysvallat ei ole myynyt muille maille.

Yhdysvaltain Lockheed Martin F-35 Lightning II:n, jonka ensilento tapahtui vuonna 2006, sanotaan edustavan viidettä sukupolvea – tosin koneen C-versio ei kykene yliääninopeuteen ilman jälkipoltinta, koska sen siipipinta-ala vähentää sen nopeutta, minkä vuoksi se joutuu saavuttamaan yliääninopeuden jälkipoltinta käyttämällä. Tämä konetyyppi on noussut uudeksi NATOn standardihävittäjäksi joka on korvannut tai korvaa useiden maiden vanhenevan hävittäjäkaluston


Venäjän hävittäjäprojektin PAK FA viidennen sukupolven Suhoi Su-57:n prototyyppi T-50 lensi ensilentonsa tammikuussa 2010.Russia draws back veil of secrecy with peek at future fighter RIA Novosti 29.1.2010 Venäjä kehittää Su-57:ää yksin ja on kehittänyt Intian kanssa Suhoin ja HALin yhteistä FGFA-konetta, mutta huhtikuussa 2018 Intia vetäytyi projektista. Venäjä julkaisi Suhoin LTS -prototyypin osana LTS-projektiaan heinäkuussa 2021, jonka ensilennon on tarkoitus tapahtua 2023.

Kiinan ensimmäisen viidennen sukupolven hävittäjän Chengdu J-20 prototyyppi teki ensilentonsa tammikuussa 2011.http://yle.fi/uutiset/ulkomaat/2011/01/kiinan_haivehavittajan_kerrotaan_tehneen_ensilentonsa_2277938.html  ja toinen kiinalainen viidennen sukupolven hävittäjäprototyyppi Shenyang FC-31 teki ensilentonsa lokakuussa 2012.

Etelä-Korea kehittää KF-X -projektissaan viidennen sukupolven konetta KAI KF-21 Boramae, jonka ensilento on suunniteltu 2022. KF-21 on kuitenkin varhaisimpien suunniteltujen sarjojen osalta vain ns. 4,5 sukupolven hävittäjä, ja vasta myöhemmissä tuotantosarjoissa täyttäisi varsinaiset viidennen sukupolven hävittäjän kriteerit.

Intian viidennen sukupolven hävittäjäprojekti on AMCA, jonka ensilento on suunniteltu 2025.

Viidettä sukupolvea odotettaessa on alettu käyttää termiä 4,5-sukupolvi niistä 1990–2000-lukujen hävittäjistä, jotka täyttävät osan viidennen sukupolven ominaisuuksista, etenkin elektroniikan osalta. Nämä koneet perustuvat kuitenkin aikaisempaan suunnitteluun ja merkittävin niiden ominaisuuspuutteista on häiveominaisuuksien puute. 4.5-sukupolvea edustavat muun muassa F-18E/F Super Hornet, Suhoi Su-33, Suhoi Su-35, Eurofighter Typhoon, JAS 39 Gripen ja Dassault Rafale.

Yhdysvaltain ilmavoimat selvittää uuden "viisi miinus -sukupolven" hävittäjälentokoneen tarvetta.

Myös kuudennen sukupolven suihkuhävittäjiksi kutsuttavia koneita on jo kehitteillä.

Käytössä tai koelentovaiheessa olevat viidennen sukupolven suihkuhävittäjät

Yleiset ominaisuudet
 Ilma-alus Valmistaja Ensilento Tuotanto-määrä Status Käyttöönotto Keskimääräinenhinta(USD) Pituusm Kärkivälim Siipipinta-alasq. m Tyhjäpaino Lentopaino Suurinlentoon-lähtöpaino LentoonlähtöF-22  USA1997  195 käytössä (FOC) 2005  150 M  18,87  13,56  78,04  19 700 kg  29 410 kg  38 000 kg CTOLF-35A  USA 2006  90 käytössä (IOC) 2016  105 milj. (tavoite)  15,67  10,70  42,70  13 300 kg  22 470 kg  31 800 kg CTOLF-35B  USA 2008  40 käytössä (IOC) 2015  113 milj. (tavoite)  15,61  10,70  42,70  14 700 kg   27 300 kg STOVLF-35C  USA 2010  20 käytössä (IOC) 2018  125 milj. (tavoite)  15,67  13,10  62,10  15 800 kg   31 800 kg CATOBARSuhoi Su-57  2010  5 koekäytössä 2020  54 M  19,80  14,00  78,80  18 500 kg  29 270 kg  37 000 kg CTOLJ-20 2011  9 käytössä (IOC) 2017   20,36  13,47  73,00  19 390 kg  32 090 kg  36 287 kg CTOLShenyang FC-31 2012  4 koekäytössä     17,3  11,5  50,0  14 500 kg    28 000 kg CTOL

Suorituskyky
 Nimi Valmistaja Huippunopeuskm/h Matkalento-nopeuskm/h Siirtolento-matka Lakikorkeusm Voimalaite Kokonais-työntövoima(kuivana) Kokonais-työntövoima(jälkipoltin) Teho-painosuhde Työntövoimansuuntaus(TVC) Tutkapinta-alaF-22   USA  2 410  1 963  2 960  20 000  2  232 kN  312 kN  1,08  2D    0,0001-0,4F-35A   USA  1 930  1 362  2 220    18 288  1  128 kN  191 kN  0,87  ei    "Stealth Aircraft RCS"Bulletin of the Russian Academy of Sciences, FUNDAMENTAL AND APPLIED PROBLEMS - Stealth 0,005-0,3F-35B   USA  1 930  1 362  1 670  18 288  1  120 kN  182 kN  0,90  nousua ja laskua varten  0,005-0,3F-35C   USA  1 930  1 362  2 520  18 288  1  128 kN  191 kN  0,75  ei  0,005-0,3Suhoi Su-57     2 440  1 700  3 500  20 000  2  177 kN  294 kN  1,02  3D  "The share of modern aircraft models in the Russian Air Force in the next 10 years should be 80%.""T-50 fighter to be ready in 2013." 0,3-0,5J-20    2 450    20 000  2  172 kN  294 kN  0,94   <0.05Shenyang FC-31    2 200    16 000  2  152 kN  220 kN  0,94   

Aseistus ja avioniikka
 Nimi Valmistaja Sisäisetkiinnityspisteet Ulkoisetkiinnityspisteet X-kaistantutka(edessä) X-kaistantutka(takana) L-kaistantutka Tutkan kantama(1 m² maali) IRST F-22   USA  8  4  Kyllä   -  -   240 km  Ohjusvaroitin F-35A   USA  4/6  "F-35 vs. F-16 Range - The Ghastly Truth."  7  Kyllä   -  -   150 km  Täysi F-35B   USA  4  7  Kyllä   -  -   150 km  Täysi F-35C   USA  4/6  9  Kyllä   -  -   150 km  Täysi Suhoi Su-57     6  6   Kyllä   Kyllä  Kyllä    Kaareva edessä J-20    6/8  4   Kyllä  -  -    Täysi Shenyang FC-31    4  6   Kyllä  -  -    Täysi

Lähteet

Luokka:Hävittäjälentokoneet